tomron87/hebrew-wikipedia-sentences-corpus huggingface dataset:
She (בעברית: היא) הוא המיני-אלבום השלישי של הזמרת-יוצרת השוודית וינונה אואק.
המיני-אלבום יצא לאור ב-23 באוקטובר 2020, על ידי חברות התקליטים אטלנטיק רקורדס.
מתוך המיני-אלבום יצאו שני הסינגלים: "With Myself" ו-"Piano in the Sky".
מדינהתאריך יציאהפורמטחברת תקליטיםמקורעולם23 באוקטובר 2020תקליטור • הורדה דיגיטלית • סטרימינגאטלנטיק
"She Loves Control" (בעברית: "היא אוהבת שליטה") הוא שיר של הזמרת הקובנית-אמריקאית קמילה קביו, שנכלל באלבום הבכורה שלה,Camila משנת 2018. הוא נכתב על ידי הזמרת אילסי ג'ובר ומוסטפא אחמד ומפיקי השיר סקרילקס, פרנק דוקס ולואי בל.
מבחינה מוזיקלית, "She Loves Control" הוא שיר EDM ורגאטון.
השיר זכה לביקורות חיוביות באופן כללי ממבקרי מוזיקה, שהעריכו את הפקתו.
מבחינה מסחרית, השיר נכנס למצעדים בנורווגיה ובבריטניה, והגיע למקומות 36 ו-40 בהתאמה.
יתר על כן, השיר נכנס למצעדים בשווייץ, ספרד, קנדה, שוודיה והולנד, והגיע למקומות 59, 69, 77, 77 ו-81 בהתאמה.
בבריטניה קיבל "She Loves Control" מעמד כסף על 200,000 עותקים שנמכרו במדינה.
"She Loves Control" הוא שיר דאנס-אלקטרוני הכוללת גיטרה ספרדית ובס.
בראיון משנת 2017, מעריץ שאל את קביו מה השיר אותו היא הכי אוהבת לבצע; היא השיבה ואמרה "אני מתרגשת לבצע את השיר הזה, הוא נקרא 'She Loves Control' ואני נרגשת לבצע אותו רק כי הוא מאוד כיף".
שִׁיאִין (בסינית: 希音, תעתיק לאלפבית לטיני: SHEIN, ועל-כן נפוצה ההגייה השגויה: "שֵׁיין") היא חברת קמעונאות אינטרנטית של אופנה מהירה סינית-סינגאפורית.
החברה ידועה במחירים הזולים במיוחד בהם היא משווקת ביגוד ואביזרי טיפוח תוצרת-סין.
Shein, חברת מסחר אלקטרוני סינית, נוסדה בשנת 2008 בנאנג'ינג על ידי היזם כריס שוּ.
תחילה פעלה כעסק דרופשיפינג תחת השם Sheinside.com והתמקדה במכירת בגדי נשים.
עד שנת 2013 היו לחברה 100 עובדים, וכבר הקימו את המטה שלה בגואנגג'ואו, סין.
בשנת 2014 החלה לעצב ולייצר בגדים בעצמה ורכשה את חברת Romwe.
בשנת 2015 קוצר שמה ל-SHEIN (בתרגום חופשי מאנגלית קלוקלת "היא בפנים")..
החברה זכתה לפופולריות עולמית, ובשנת 2020 הייתה מהמותגים המדוברים ביותר ברשתות החברתיות, כולל טיקטוק, יוטיוב ואינסטגרם.
היא פועלת בלמעלה מ-220 מדינות, ובמאי 2021 הייתה אפליקציית הקניות המובילה בארצות הברית.
עד 2021 השיגה החברה נתח שוק של כ-28% בשוק האופנה המהירה בצפון אמריקה, כשהמודל העסקי שלה נהנה מהשלכות מלחמת הסחר בין ארצות הברית לסין.
למרות הצלחתה, Shein התמודדה עם ביקורות: בשנת 2018 חוותה פרצת אבטחה שפגעה במיליוני משתמשים.
בשנת 2020 נאסרה אפליקציית החברה בהודו בשל חשש מפגיעה בפרטיות, ובאותה שנה עוררה סערה בעקבות מכירת שרשרת עם צלב קרס, שהוסרה רק לאחר ביקורות ציבוריות.
בנובמבר 2025, דו"ח של גרינפיס מצא ריכוזים גבוהים של כימיקלים מסוכנים בפריטי לבוש שנקנו מהאתר במסגרת בדיקה בינלאומית.
ב־56 פריטים שנרכשו בשמונה מדינות נמצאו חריגות כימיות רבות, כאשר החריגה החמורה ביותר התגלתה בז'קט שנשלח לישראל, עם ריכוז PFAS הגבוה פי 3,269 מהתקן האירופי.
מתוך חמשת הפריטים שהוזמנו לישראל, ארבעה הכילו חומרים מסוכנים, ושניים מהם חרגו מהמגבלות שנקבעו באיחוד האירופי.
הביקורת על פעילות החברה נוגעת לרוב לתנאי ההעסקה והייצור ולפגיעה בסביבה.
תהליך הייצור של שיאין גורם לנזק סביבתי, כיון שהוא כולל שימוש מוגבר במשאבים סביבתיים ושינוע מוצרים באריזות שאינן מתכלות.
כ-95.2% ממוצרי החברה מכילים פלסטיק, ובחלקם זהו המרכיב העיקרי.
בדיקות ארגון "גרינפיס" חשפו שימוש בכימיקלים אסורים, בריכוזים מסוכנים, המפרים את תקנות האיחוד האירופי.
בנוסף, בדיקות בדרום קוריאה חשפו נוכחות כימיקלים מסוכנים כמו פתלטים , הועלולים לגרום לבעיות בריאותיות כמו הפרעות הורמונליות, מחלות לב, סוגי סרטן שונים ובעיות פוריות.
כמו כן נמצאו רמות גבוהות של חומרים מסרטנים, כגון פורמלדהיד ועופרת, במוצרים לילדים.
בנוסף, תחקירים חשפו תנאי עבודה קשים במפעלי החברה המפרים את חוקי ההעסקה בסין, לרבות ימי עבודה של 18 שעות, שכר זעום, קנסות על טעויות, שהם נחשבים תנאי עבדות על פי חוק העבדות המודרנית של בריטניה וגם אוסטרליה.
הפרת חוקי העסקה בסין ובמדינות נוספות.
הפרות נוספות נרשמו עקב הפרת זכויות יוצרים.
מעצבים עצמאיים התלוננו על העתקת עיצובים ללא אישור ושיטות עבודה לא אתיות, כדי להשיג מחירים נמוכים.
במהלך מלחמת חרבות ברזל הואשמה שיאין במכירת דגלי פלסטין באתרה, מה שעורר מחאה מצד משתמשים ישראלים.
החברה הסירה את הדגלים, אך השעתה שיתופי פעולה עם משפיענים ישראלים.
Shelter הוא שיר של הדי ג'ייז המוזיקאים פורטר רובינסון האמריקאי ומדיאון הצרפתי.
לפני שהחלו את הקריירה המוזיקלית שלהם, פורטר רובינסון ומדיאון הכירו לראשונה בפורום אינטרנטי של מוזיקה כשהיו בני 14 ו-12, בהתאמה.
כשדיבר על עברם המשותף רובינסון הצהיר כי בזמן שנפגשו, "לשנינו לא היה אפילו טיפה של קריירה מוזיקלית באותו שלב כמובן, והיינו סוג של יריבים.
שנינו היינו ילדים צעירים שיצרו מוזיקה בפורום הזה, אז התחרנו אחד בשני."
"Shelter" מייצג את שיתוף הפעולה המוזיקלי היחיד של רובינסון ומדיאון.
מדיאון ציין פעם אחת כי "גם פורטר וגם אני התחלנו לעבוד עם אנשים באופן אישי כמה שיותר שהתחלנו ליצור את האלבומים שלנו.
הכוונה שלנו הייתה ליצור מוזיקה שתשקף את החברות שלנו".
רובינסון ומדיאון הצהירו שהם לא מתכננים להמשיך ליצור ביחד עוד שירים מעבר ל"Shelter".
השיר יצא והועלה לערוץ היוטיוב של מדיאון ב-11 באוגוסט 2016. השיר שוחרר בארצות הברית בקולומביה רקורדס ו-popcultur כהורדה דיגיטלית, ובספוטיפיי, דיזר, אפל מיוזיק, Google Play ו-SoundCloud.
ב-14 באוקטובר 2016, הודיע רובינסון בחשבון הטוויטר שלו שהוא בילה למעלה משנה בשיתוף פעולה עם אולפן האנימציה A-1 Pictures בקליפ עבור "Shelter".
הקליפ פורסם ב-18 באוקטובר 2016, בערוץ היוטיוב של פורטר רובינסון, בשיתוף עם קראנצ'ירול.
רובינסון פנה במקור ל-A-1 Pictures כדי ליצור את Shelter כי זה הסטודיו שיצר את "Anohana", סדרה שהוא הרגיש שתואמת את הדברים אליהם הוא נקשר כאמן.
מבוסס על סיפור מקורי שנכתב על ידי רובינסון, הקליפ הוא בפורמט של סרט קצר.
הסרט עוקב אחר רין בן ה-17 (מדובבת על ידי סאצ'יקה מיסאווה) שחיה לבד בתוך סימולציה עתידנית של.
היא שולטת בסימולציה באמצעות טאבלט עליו היא יכולה לצייר סצנות ואירועים שנוצרים לאחר מכן מסביבה.
היא ממשיכה כך במשך שנים רבות, וחיה חיים שלווים אך בודדים.
בשלב מסוים היא חווה לפניה סצנות שהיא לא יצרה ומורכבים מהזכרונות שלה.
כילדה בת 10 המתגוררת בטוקיו.
באמצעות סדרה של סרטוני חדשות ותמונות, מתגלה כי עצם חללי בגודל ירח נמצא במסלול התנגשות עם כדור הארץ.
אביה של רין, שיגרו שדואג לה, בונה חללית של נוסע יחיד עם תמיכת חיים לרין כדי שהיא תוכל להימלט.
הוא גם מוחק ממוחה כל זיכרון שלו או של כדור הארץ ובמקום זאת יוצר אותם בתוכנה וכותב לה מכתב ממנו שיגיע אליה בהמשך חייה.
רגע לפני שהכוכב מתנגש בכדור הארץ, הוא מחבר אותה לסימולציה ומשגר את הספינה הנושאת אותה לחלל, שם היא הייתה בשבע השנים האחרונות.
מיוזיק טיימס קבע במאמר כי "'Shelter" הוא מה שמעריצים של שני האמנים קיוו לו.
הוא מצליח להפגיש את הצלילים של שני האמנים".
"She Bop" הוא שיר של הזמרת האמריקאית סינדי לאופר, שיצא לאור ביולי 1984 כסינגל השלישי מתוך אלבום הבכורה של הזמרת, She's So Unusual.
הסינגל הגיע למקום השלישי במצעד בילבורד הוט 100 בספטמבר 1984, ובכך היה לסינגל השלישי ברציפות של לאופר שנכנס ל"חמשת הגדולים" של המצעד.
ברחבי העולם, הסינגל הוא השלישי של לאופר מבחינת הצלחה מסחרית אחרי "Girls Just Want to Have Fun" ו־"Time After Time".
הוא הגיע למקום ה־46 במצעד הסינגלים הבריטי ולמקום השישי במצעד הסינגלים האוסטרלי.
בישראל הגיע הסינגל למקום הראשון.
השיר, שעוסק באוננות, נחשב שנוי במחלוקת זמן יציאתו לאור.
הוא נכלל ברשימת השירים הראשונה של "15 המטונפים" של ארגון ההורים PRMC , שירים שחויבו לשאת תווית "פיקוח הורים" (לתוכן מיני).
לאופר סיפרה בתוכניתו של הווארד סטרן שהקליטה את השיר כשהיא עירומה.
העיסוק באוננות הוא לא ישיר אלא מרומז: פירוש המילה "Bop" הוא ריקוד לצלילי מוזיקת פופ, והרמיזות לאוננות נעשות במילות השיר ובאופן מורחב בווידאו קליפ, וביתר שאת בחלק המונפש שלו.
לאופר סיפרה לימים שסטיבן לאנט (אחד מכותבי השיר), רצה שהיא תהיה האישה הראשונה ששרה על אוננות.
עוד סיפרה שההשראה והתמריץ לכתיבת השיר באו לה מעותק של מגזין הפורנו ההומוסקסואלי "בלובוי" (שחשבה אז שמיועד לנשים), ושהיא קיוותה שילדים שמאזינים לשיר לא יבינו במה הוא עוסק באמת.
בתחילה הצליחה לאופר בכוונתה המקורית שלא לפרסם בציבור את המשמעות האמיתית של השיר, אך זו נפלטה ממנה כשהתארחה בתוכנית הרדיו של ד"ר רות, דבר שהביא להכללתו ברשימה של PRMC.
מבחינה מוזיקלית, לאופר רצתה ליצור שיר "רוקבילי עם אלקטרוניקה".
לדבריה היא שאבה השראה מהרוקבילי של ג'ון לנון שלפני Double Fantasy, ומגרסת הכיסוי שלו ל־"Be-Bop-A-Lula" – הפתיחה של "She Bop", "We--ll", היא מחווה לפתיחה של לנון לגרסת הכיסוי שלו לשיר זה.
הסינגל הופץ בלמעלה מ־32 גרסאות ברחבי העולם, כשהנפוצות היו סינגל 7 אינץ' שכלל שני שירים (והופץ בעטיפות שונות) וסינגל ויניל 12 אינץ', שכלל גם הוא שני שירים (והופץ גם הוא בעטיפות שונות).
לאופר הקליטה גרסה שקטה יותר לשיר, שנכללה באלבומה האקוסטי The Body Acoustic (2005).
בווידאו קליפ מתואר עולם דיסטופי בו האנשים הקונפורמים זזים ומתנהגים באופן זהה, ורק מעטים בו חורגים מהנורמות החברתיות.
המתאבקת המקצועית וונדי ריכטר מבצעת ליפ סינק לזמרתה של לאופר בשורה הראשונה של השיר (גם המתאבק המקצועי לו אלבאנו משתתף בקליפ).
הזמרת מעיינת במגזין פורנו, כאמור לעיל.
בעקבות הזמרת נשלח רכב עליו כתוב , ובו קבוע שלט "רעיות מהפרוורים נגד חוטאים" (הרעיות רומזות לארגון PRMC) – הרכב מאויש על ידי "יחידות מיוחדות" של הורים, המפקחים על המוסר, ומגיעים לתפוס את הזמרת ולהעבירה לרשויות החוק, לשם אכיפת החוק והעמדתה לדין.
ההורים מצוידים בנשק קר כדוגמת אננס, מערוכים ומחבתות.
נציג החוק מצליח להכות את הזמרת על ידה והיא נמלטת, בתחילה באופן רגלי ובהמשך עם חבר על אופנוע.
מתנהל אחריהם מרדף, המתנהל באופן מונפש.
כאשר השניים עוצרים לתדלק, ההורים מצליחים ללכוד אותה, והיא מובאת למשפט.
בתחילתו של המשפט ההורים תופסים אותה בכוח, לבל תברח, אך בהמשך היא מתגברת עליהם ונמלטת.
בחלק האחרון של הקליפ נראית הזמרת כעיוורת (כתוצאה מעיסוקה באוננות, על פי האמונה העממית) המרכיבה משקפיים כהים ואוחזת במקל חישה שנזרק אליה (ואותו היא מתקשה לתפוס, עקב עיוורונה).
הקליפ נגמר עם ריקוד של הזמרת עם רקדן עיוור, בליווי רקדנים שגם הם מתוארים באופן דומה, כעיוורים המרכיבים משקפיים כהים ואוחזים במקלות חישה.
הקליפ מרחיב מעבר למילות השיר את הרמזים לאוננות, אף כי לא באופן ישיר.
בין הדימויים שמוצגים: בקבוק מיונז זקוף שמשפריץ מיונז לאוויר (רמז לשפיכה) ואופנוע שרוטט תוך שירת המילים "ויברציות טובות" (המרמז לויברטור).
בחלק המונפש נכנסים השניים לתחנת דלק כדי לתדלק את האופנוע עליו הם נמלטים.
בכניסה לתחנת הדלק מוצגים השלטים "GIT OFF HERE" (שיבוש מכוון של "get off", שמשמעותו בסלנג היא אורגזמה) ו־"Fill Her Up" (בסלנג: חדירה של פין הזכר לנרתיק הנקבה).
מעט אחר כך, דמותה המונפשת של לאופר מצביעה על שלט עליו כתוב "שירות עצמי" ("Self Service", המרמז לאוננות).
לאחר שהיא נתפסת על ידי רשויות החוק, היא שרה שהיא לא "יכולה להפסיק להתעסק עם אזור הסכנה".
אד גרילס ביים את הווידאו קליפ.
מרק מארק עיצב את הדמויות המונפשות בקטע המונפש בקליפ, תוך שג'רי ליברמן מחברת ההפקות "NYC's Jerry Lieberman Productions" הפיק וביים אותו.
מארק גם עיצב את עטיפת גרסת 12 אינץ' האמריקאית של הסינגל.
הקליפ היה מועמד לפרס בטקס פרסי הווידאו קליפים של MTV שהתקיים בשנת 1985 בקטגוריית "הקליפ הנשי הטוב ביותר", אך הפסיד לשירה של טינה טרנר "What's Love Got to Do with It".
סינגל 7 אינץ', ארצות הברית/בריטניה
סינגל 12 אינץ', ארצות הברית
גרסת וידאו קליפ – 4:35 (סינגל 7 אינץ' פיליפינים)
חי ב־Le Zénith (הוקלט ב־1987) – 5:12 (מהסינגל "Heading West" שיצא בבריטניה – גרסאות תקליטור ו־12 אינץ')
חי ב־Irvine Meadows (הוקלט ב־1983) – 5:20 (מההוצאה המחודשת של She's So Unusual ב־2000, בפורמט תקליטור)
שנהטקסקטגוריהתוצאהמקור 1985 פרסי BMI פרס הפופ של BMI <center> פרסי הווידאו קליפים של MTV קליפ השנה של זמרת <center>
+מדינההסמכהיחידות מאושרות / מכירותארצות הברית(RIAA)זהב500,000^קנדה (Music Canada)זהב50,000^^אומדן היחידות המופצות מבוסס על הסמכת הסינגל בלבד
Shepherd Moons הוא אלבום האולפן השלישי של הזמרת, הפזמונאית והמוזיקאית האירית אניה, שיצא לאור ב-4 בנובמבר 1991, בהוצאת חברת התקליטים האחים וורנר בממלכה המאוחדת וחברת התקליטים רפרייז רקורדס בארצות הברית.
לאחר ההצלחה הביקורתית והמסחרית הבלתי-צפויה של אלבום האולפן השני והקודם שלה (1988), אניה יצאה לסיבוב הופעות בין-לאומי במטרה לעזור בקידום המסחרי שלו ברחבי העולם.
בסיומו, היא כתבה ועשתה חזרות על חומרים חדשים לאלבומה הבא עם שותפיה הוותיקים להקלטות, המנהל, המעבד והמפיק המוזיקלי ניקי ראיין ואשתו, המוזיקאית, הסופרת והפזמונאית רומא ראיין.
האלבום הוקלט באירלנד ובלונדון והמשיך להציג את הצלילים המוכרים של אניה, המורכבים בעיקר משירה המלווה במקהלה, כמו גם שימושים דומיננטיים בכלי מקלדת וזאת, בשילוב אלמנטים של מוזיקה קלטית ומוזיקת העידן החדש.
Shepherd Moons זכה לביקורות חיוביות רבות מטעם המבקרים ולהצלחה מסחרית גדולה יותר מ-Watermark.
הוא הגיע למקום הראשון במצעד האלבומים הבריטי וה-17 במצעד הבילבורד 200 בארצות הברית.
הוא קיבל את תואר הפלטינה המרובעת על ידי איגוד תעשיית ההקלטות הבריטי (BPI) והפלטינה המחומשת על ידי איגוד תעשיית ההקלטות האמריקאי (RIAA) עבור מכירות של למעלה מ-1.2 מיליון וחמישה מיליון עותקים, בהתאמה.
בין 1991 ל-1994, אניה הוציאה ארבעה סינגלים מ-Shepherd Moons: "", "", "", שהגיע למקום העשירי בממלכה המאוחדת, ו-"Marble Halls".
כמו ב-Watermark, אניה יצאה לסיבוב הופעות בין-לאומי נוסף, במסגרתו התקיימו מספר ראיונות והופעות בטלוויזיה וזאת, במטרה לעזור בקידום מסחרי של Shepherd Moons ברחבי העולם.
בשנת 1993, האלבום זיכה את אניה בפרס גראמי בקטגוריית "אלבום העידן החדש הטוב ביותר", הראשון מבין ארבעה שבהם זכתה בקריירה שלה.
הוא הופץ מחדש ב-1992 וב-2009; האחרון היה מהדורה יפנית עם רצועות בונוס.
בספטמבר 1988 הוציאה אניה את אלבום האולפן השני שלה Watermark.
הוא זכה להצלחה מסחרית בלתי-צפויה, כשהוא התפרסם ברחבי העולם בסיוע הלהיט הבין-לאומי המוביל מתוכו, "Orinoco Flow".
האלבום זיכה את אניה בתהילה עולמית והיא בילתה חלק ניכר מהשנה שלאחר מכן בנסיעות ברחבי העולם כדי לקדם אותו באמצעות ראיונות, סיבובי הופעות וקונצרטים.
עם משך זמן כזה לקידום שלו, אניה הרגישה שהעדיפות היא לחזור לאולפן ולהקליט אלבום חדש במקום להשקיע זמן נוסף בתכנון והשלמת סיבוב הופעות, בין היתר בשל הקשיים השונים הכרוכים בשחזור הסאונד המוכוון באולפן שלה בהופעות חיות.
אניה עבדה עם שותפיה הוותיקים, המנהל, המפיק והמעבד ניקי ראיין ואשתו, הפזמונאית רומא ראיין.
הצלחתו של Watermark סיבכה את תהליך הכתיבה בהתחלה.
אניה נזכרה: "הלחצתי את עצמי הרבה בהתחלה...
כשהלחנתי מנגינות חדשות כל הזמן חשבתי "האם זה היה הולך על Watermark?
האם זה טוב?" בסופו של דבר נאלצתי לשכוח מזה ו'להתחיל על קנבס ריק' ופשוט ללכת עם מה שהרגיש נכון באולפן ההקלטות".
כשהתהליך יצא לדרך, היא הצליחה לשכוח מההצלחה של Watermark ולהתחיל מחדש.
היא הוסיפה, "זה הרגיש כאילו Watermark היה חלום.
זה הרגיש כאילו זה לא קרה.
ובמובן מסוים זה נחמד כי אתה יכול להתרכז רק במוזיקה.
אתה יכול לשכוח ממצעדים, כמה מכרת.
כמו בכל האלבומים שלה, אניה החשיבה מנגינה חזקה כחלק מהותי בכתיבת השירים שלה.
רק כשהיא הלחינה אחד (בדרך כלל עם תוספים קוליים או בליווי פסנתר), אז היא בונה סביבו שיר.
כמו ב-Watermark, אניה שרה באירית, השפה הראשונה שלה, אנגלית ולטינית.
החינוך הקתולי שלה וחוויות הילדות של מזמורים ומוזיקת כנסייה, יחד עם לימודים מאוחרים יותר במוזיקה קלאסית, היו השפעות גדולות שעזרו ליצור את האלבומים שלה.
היא קיבלה השראה מכמה מקורות וסיפורים, כולל יומניה האישיים וסבה וסבתה.
שתי רצועות ב-Shepherd Moons הם שירים מסורתיים יצרה מחדש עם ניקי.
אניה חשה דאגה שבהקלטת שירים לא מקוריים, היא לא תוכל לבצע אותם באותה מידה של רגש כפי שהיא עשויה לעשות עם יצירותיה שלה, אם כי רגשותיה החזקים כלפיהם יחד עם גילם, הקלו על הקלטתם.
Shepherd Moons הוקלט באמצעות שימוש בציוד חדש שנרכש עם הרווחים מ-Watermark.
חלק גדול מהאלבום הוקלט באולפן אייגל, אולפן ההקלטות בביתם של בני הזוג ראיין, שנמצא אז בארטן, פרוור צפוני של דבלין.
עם זאת, כמו בשני האלבומים הקודמים שלה, ההקלטה וההפקה נאלצו לעבור למקום אחר מכיוון שבאולפן אייגל היה חסר הציוד הנכון להשלמת המיקס והמאסטר הסופי.
הקלטות האלבום הסתיימו באולפני SARM וסט בלונדון, שם הוקלטו "", "" ו-"Lothlórien" עם הנדסה ומיקס נוספים שנעשו בידי גרג ג'קמן.
כמו ב-Watermark, הובאו כמה מוזיקאים לנגן על כלים מוזיקליים נוספים.
אנדי דאנקן מנגן בכלי הקשה ב-"Book of Days", רוי ג'וויט מנגן בקלרינט ב-"Evacuee" ו-"Angeles", ליאם או'פלין מנגן ביוליאן פייפס ב-"", סטיב סידוול מנגן בקורנית ב-"Evacuee" וניקי מנגן בכלי הקשה ב-"Ebudæ".
אניה הבחינה בשינוי בגישתה בכל הנוגע להקלטת Shepherd Moons, "ההבדל...
זה נבע מהזמן הרב ששהתה באולפן, במיוחד ברגעים "די קשים", בזמן הקלטת האלבום בהשוואה ל-Watermark.
התהליך, לפי תחושותיה, שיפר את תחושת היצירתיות שלה בטווח הארוך.
בחלקים מסוימים בו, אניה הקליטה 500 שכבות קוליות ללא דגימה או שכפול.
כשהלחן לשיר הושלם, רומא ראיין כתבה לו מילים.
מספר חודשים לאחר השלמת ההקלטה והמיקס, אניה עדיין לא האזינה לאלבום.
"אני אמצא כל תירוץ לא לעשות זאת.
והאמת, מעולם לא הרגשתי כל כך אומללה כמו לסיים את האלבום הזה.
זה פחד – פחד שכל התחושות שלך וכל הרגשות שלך נכנסו לזה, וכשתשמע אותו, זה יגיע לא לעמוד בציפיות שלך ממנו".
הסופרת מולי בורק סקרה את עטיפתו של האלבום ובהמשך לכך, הצהירה: "עטיפתו של Shepherd Moons מציגה את אניה במה שאפשר לתאר רק כשמלת אופרה שהיא יכולה ללבוש בין אם היא תהיה בת עשרים או ארבעים, אך היופי העדין שלה שלם.
יש כאן תחושה של נצחיות השטופה באפלה אך בעלת גוון כחול ושברירי של צער ויגון".
כמו עם Watermark, שם האלבום נפתח בשיר נושא אינסטרומנטלי עם שירה ללא מילים.
שמו, שהומצא על ידי רומא, מתייחס לשני ירחי לוויין פנימיים החגים סביב שבתאי שהתגלו ב-1980, פנדורה ופרומתאוס, ש"מגנים ושומרים על הטבעות בדומה לרועה צאן שמנחה את עדרו".
אניה גם אהבה את השם כיוון שלטענתה, הקשר עם הירח "די רומנטי".
"Caribbean Blue" הוא ואלס המתאר מסע בעולם פנטזיה.
הוא נקרא על ידי רומא ראיין, כיוון שהלחן שאניה יצרה הזכיר לה את הקריביים.
בכתבה שפורסמה על השיר ב-2002, כתבה רומא: "כמו בכל החלומות אנחנו מגיעים לאידיאל ו-'Caribbean Blue' מייצג חלום כזה.
אפשר לסכם את המילים בשלוש מילים, תאמין בעצמך ('Believe in yourself')".
אניה האמינה ש-"" הוא מזמור נוצרי מסורתי של קהילת השייקרים.
היא בחרה להקליט את הביצוע שלה כיוון שאהבה את הלחן שלו ואת המילים "המאוד חזקות".
היא הוסיפה, "הם דיברו על הצרות בעולם, המריבות, המהומה, אבל בסוף כל בית נאמר בפשטות "איך אני יכול/ה להימנע מלשיר?"...
בשלב מסוים אתה צריך לנסות ולשכוח את הצרות שמסביבך".
אניה וחברת התקליטים שלה נתבעו בגין הפרת זכויות יוצרים על ידי סנגה מיוזיק, בע"מ וזאת, כיוון שהיא זיכתה בטעות את הרצועה הזו כ"מזמור שייקר מסורתי", ובכך החשיבה אותו כנחלת הכלל.
פיט סיגר עזר להפוך את השיר לפופולרי בשנות ה-50 באמצעות פרסום הבית השלישי הנוסף של דוריס פלן במגזין מוזיקת הפולק שלו (כרך 7, מס' 1. 1957), וזו הקליטה אותו, וזיכתה אותו בטעות כ"מזמור קוויקר מסורתי" ללא זכויות יוצרים על הבית של פלן, ובכך הציג את השיר כולו כ"נחלת הכלל".
הוא פורסם שוב על ידי סנגה מיוזיק, בע"מ בשנת 1964. סיגר הציג את הבית החדש כנחלת הכלל ופלן רק רצתה שהשיר יישמר במקום לנסות להרוויח ממנו, אז בית המשפט החליט שאניה יכולה להשתמש בבית מבלי לשלם תמלוגים.
"Ebudæ" הוא שם עתיק של האיים ההברידיים במערב סקוטלנד.
השיר מורכב מצלילי פה ללא מילים הדומים לגאלית אירית וסקוטית.
סיפורו נוצר בהשראת מסורת שירי העבודה הסקוטיים ששרו נשים כשהן מעבדות בד.
"No Holly for Miss Quinn" הוא קטע בו יש שימוש בפסנתר, שנקרא על שם רומן מאת מיס ריד.
הוא עוקב אחר היצירה העוקבת שלה, "Miss Clare Remembers" מ-Watermark, גם היא על שם אחד מסיפוריו.
אניה שאבה השראה ל-"Book of Days" מהיומן האישי שלה, משהו שרומא הציעה כי ידעה שאניה נהנית להחזיק אחד.
השיר הותאם מצורתו המקורית כקטע כלי לפסקול הסרט הרומנטי "הרחק מכאן" משנת 1992, כאשר רומא כתבה צמד מילים המבוסס על נושאי הסרט.
השיר כולל מילים איריות שמתארות את ההתרגשות שבכתיבה ביומן בבוקר, "כי אתה לא באמת יודע מה הולך לקרות...
זו הציפייה של אותו יום באמת שהיא דיברה עליה".
"Evacuee" נכתב לאחר שהיא ורומא ראו סרט תיעודי של ה-BBC על ילדה שפונה מלונדון במהלך מלחמת העולם השנייה והמפגש שלה לאחר מכן עם הוריה.
ילדה שבכתה בעת שסיפרה את סיפור הפרידה מביתה וחזרתה אליה ריגשה אותן מאוד.
לאחר שאניה הלחינה את השיר, השתיים דמיינו את התרחיש של הילדה נפרדת בתחנת הרכבת, "מחכה עד שהכול ייגמר".
"Lothlórien" הוא קטע כלי המתייחס לממלכה האלפית המוזכרת ברומנים ובעיבודים של "שר הטבעות".
השיר המסורתי השני באלבום, "Marble Halls", הוא אריה מהאופרה "הנערה הבוהמית" משנת 1843 מאת המלחין האירי מייקל ויליאם באלף.
אניה חשה שזה אתגר להקליט אותו כפי שהושר בעבר במסגרת האופרה.
עבור ניקי, היה צורך לשלב הדהוד בשיר שכן, השם שלו לטענתו, חייב אותו לגרום לכך שהמאזין ירגיש שהוא נמצא בתוך היכל (תרגום שם השיר: היכלי שיש).
"Afer Ventus" נכתב בלטינית עבור "רוח אפריקאית".
רומא קיבלה השראה לתת שם לרצועה על ידי האזנה לצליל ולמבנה שלה כאשר קווי המנגינה "סוחפים זה את זה כל הזמן", מה שיצר אפקט דמוי רוח.
"", בתרגום גס מאירית כ-"", הופץ במקור כבי-סייד ל-"Orinoco Flow" בתור "", ב-1988. השיר מתייחס לסיפור של גל גאות גדול שהרס כנסייה, ואת כל מי שהיה בפנים, בחוף מג'רגאלון בגוידור, שם קבורים סבא וסבתא של אניה.
נושא האובדן, משהו שאניה תיארה ב-Watermark ו-Shepherd Moons, נבעו מכך שהיא עזבה את הבית בגיל אחת-עשרה כדי ללמוד בפנימייה קפדנית, שהיא תיארה כ"הרסנית".
Shepherd Moons יצא לאור ב-4 בנובמבר 1991 בממלכה המאוחדת; הוא יצא לאור בארצות הברית לאחר מכן, ב-19 בנובמבר 1991 בהוצאת רפרייז רקורדס.
מארז לקידום מכירות שהכיל תקליטור וקלטת שמע של האלבום, בתוספת חוברת בת 14 עמודים חתומה על ידי רומא עם מילותיה בכל רצועה ומילים, הופצה והוגבלה ל-1,000 עותקים.
האלבום זכה להצלחה גדולה יותר במצעדים מ-Watermark, והגיע למקום הראשון במצעד האלבומים הבריטי למשך שבוע אחד, בשבוע שהסתיים ב-16 בנובמבר 1991. הוא שהה בסך הכול 110 שבועות במצעד.
בארצות הברית, הוא נכנס למצעד הבילבורד 200 ודורג במקום ה-47, בשבוע שאירע ב-7 בדצמבר 1991. לאחר מכן הוא הגיע בשיאו למקום ה-17, בשבוע שהסתיים ב-28 במרץ 1992. הוא שהה במצעד במשך 238 שבועות בסך הכול.
במצעד אלבומי העידן החדש של בילבורד, Shepherd Moons שהה במקום הראשון במשך עשרים ותשעה שבועות, במהלך שהותו בת 266 השבועות במצעד.
בשבוע הראשון ליציאתו, האלבום נמכר ביותר מ-250,000 עותקים בארצות הברית, והפך לאלבום הנמכר ביותר של האחים וורנר בתחילת 1992. ההצלחה המסחרית הזו התפשטה על פני כל הקטלוג של אניה; שלושה חודשים אחרי , 250,000 עותקים נוספים של Watermark נמכרו באותה המדינה.
עד יולי 1994, שבעה מיליון עותקים מ-Shepherd Moons נמכרו ברחבי העולם.
הוא נמכר בכמעט מיליון עותקים בארצות הברית מדי שנה מ-1992 עד 1996; במרץ 1996, הוא קיבל את תואר הפלטינה המחומשת על ידי איגוד תעשיית ההקלטות האמריקאי (RIAA) על מכירות של למעלה מחמישה מיליון עותקים.
בינואר 1997, האלבום קיבל את תואר הפלטינה המרובעת על ידי איגוד תעשיית ההקלטות הבריטי (BPI) על מכירות של למעלה מ-1.2 מיליון עותקים במדינה.
כמו כן, האלבום נמכר בלמעלה מ-13 מיליון עותקים ברחבי העולם.
בין 1991 ל-1994, אניה הוציאה ארבעה סינגלים מתוך .
"Caribbean Blue" היה הסינגל המוביל, שיצא לאור ב-7 באוקטובר 1991. הוא הגיע בשיאו למקום ה-13 במצעד הסינגלים הבריטי, וקיבל חשיפה בתחנות רדיו רוק אלטרנטיביות בארצות הברית.
"" הופץ גם ב-1991 וכלל שני בי-סיידס שלא פורסמו בעבר: "", הגרסה בשפה האירית של מזמור חג המולד "Silent Night" שהוקלט ב-1988, ו-"'S Fágaim Mo Bhaile", קטע מקורי שהוקלט ב-1991. ביולי 1992, "Book of Days" הופץ כסינגל השלישי והגיע בשיאו למקום העשירי בממלכה המאוחדת.
"Marble Halls" הופץ ב-1994 ונכלל בסרט "עידן התמימות" (1993).
ב-4 בנובמבר 2021, יום השנה ה-30 ליציאתו של Shepherd Moons, שודר סרטון "מסיבת צפייה" בשידור חי בערוץ היוטיוב של אניה.
הסרטון הציג את האלבום המושמע במלואו, עם שירים של רומא ראיין ופרשנות לכל רצועה.
Shepherd Moons זכה לביקורות חיוביות בדרך כלל מטעם מבקרי המוזיקה ברחבי העולם.
בביקורת שלו לוושינגטון פוסט, המבקר מייק ג'ויס שיבח את השירה של אניה וציין אותה כ"מרשימה" ו"מגובשת" שמביאה "חריפות שאין לטעות בה בחלק גדול מהאלבום".
עם זאת, הרצועות שמתמקדות בנגינה בפסנתר שלה, כמו "No Holly for Miss Quinn" ו-"Shepherd Moons", גורמות לאלבום "להיכנע לשפל הרגיל של העידן החדש".
ברברה ייגר מ-The Record העניקה ביקורת חיובית כלפי האלבום.
הפער של שלוש השנים בין Watermark ל-Shepherd Moons, הוא היה "שווה את זה" שכן האלבום, כמו קודמו, מכיל "צלילים וקולות עשירים העוטפים את המאזין" ומביאים "אווירה אינסטרומנטלית שופעת, חצי ניו-אייג'ית".
שזה "רק חלק מהחבילה המזמינה שנקראת Shepherd Moons".
היא בחרה ב-"Angeles" ו-"Caribbean Blue" כרצועות הבולטות יחד עם השירה שלה באירית.
ב-AllMusic העניקו לו ארבעה וחצי כוכבים.
בשנת 1993 הוענק לאניה פרס גראמי בקטגוריית "אלבום העידן חדש הטוב ביותר" עבור Shepherd Moons.
היא גם זכתה בפרס הפלטינה האירופאי מטעם הפדרציה הבין-לאומית לתעשייה הפונוגרפית (IFPI), פרסי המוזיקה של בילבורד, ופרס האגודה הלאומית של סוחרי הקלטות לאלבום הנמכר ביותר.
הסקסופוניסט קולין סטסון ציין את Shepherd Moons כהשפעה על אלבומו All This I Do for Glory (2017).
הוא אמר שהאלבום של אניה "גרם לי לחשוב על איך מתמרנים [את] האוויר במוזיקה שלי".
כל המוזיקה הולחנה על ידי אניה, מלבד "" ו-"Marble Halls" (עממיים).
העיבוד נעשה על ידי אניה וניקי ראיין.
הכתיבה נעשתה על ידי רומא ראיין.
אניה – שירה, כלים מוזיקליים, כלי הקשה, סידור
אנדי דאנקן – כלי הקשה ("Book of Days")
רוי ג'וויט – קלרינט ("Angeles")
ליאם או'פלין – יוליאן פייפס ("")
ניקי ראיין – כלי הקשה ("Ebudæ")
סטיב סידוול – קורנית ("Evacuee")
ניקי ראיין – הפקה, סידור, הנדסת הקלטה (כל שאר הרצועות), הקלטה ומיקס ("Ebudæ")
גרג ג'קמן – הנדסת מיקס, הנדסת הקלטה ("", "Book of Days" ו-"Lothlórien")
רובין ברקלי – עוזר הנדסת הקלטה
EMI סונגס בע"מ – הוצאה לאור
רוב דיקינס – הפקה בפועל
מקוםתאריםמכירותאוסטרליה (ARIA)פלטינה 3×210,000אירלנד (IRMA)פלטינה15,000ארגנטינה (CAPIF)פלטינה 2×120,000ארצות הברית (RIAA)פלטינה 5×5,000,000בלגיה (BEA)פלטינה 2×100,000ברזיל (Pro-Música Brasil)פלטינה250,000גרמניה (BVMI)זהב260,000הולנד (NVPI)פלטינה 2×200,000הממלכה המאוחדת (BPI)פלטינה 4×1,200,000טאיוואן (RIT)156,000יפן (RIAJ)זהב199,000ניו זילנד (RMNZ)פלטינה15,000ספרד (PROMUSICAE)פלטינה 5×500,000צרפת (SNEP)זהב100,000קוריאה הדרומית (KMCA)207,000קנדה (Music Canada)פלטינה 3×334,000שווייץ (IFPI Switzerland)זהב25,000סיכוםבכל העולם13,000,000
אזורתאריך יציאהפורמטחברת תקליטיםמקוראירופה4 בנובמבר 1991תקליטור • קלטת שמעהאחים וורנרארצות הברית19 בנובמבר 1991רפרייזיפןמרץ 2009תקליטורהאחים וורנר יפןכלל עולם2 בדצמבר 2016תקליטהאחים וורנר • רפרייז
She Will הוא סינגל של הראפר האמריקאי ליל ויין בהשתתפות הראפר הקנדי דרייק, מתוך אלבום האולפן התשיעי של ויין, Tha Carter IV.
השיר יצא לאור ב-16 באוגוסט 2011, על ידי חברות התקליטים קאש מאני רקורדס, יאנג מאני אנטרטיינמנט ויוניברסל ריפבליק רקורדס, כסינגל הרביעי מתוך האלבום.
השיר זכה בתואר הפלטינה המרובעת מטעם איגוד תעשיית ההקלטות האמריקאי, על 4 מיליון עותקים שנמכרו.
ב-7 באוגוסט 2011, וידאו מתוך סשן הקלטות של השיר פורסם על ידי ליל ויין, שהציג את הוורס שלו לדרייק בסקייפ.
וידאו זה בוים על ידי די ג'יי סקוב דו, והוא הוצג בחדשות MTV.
במקור, השיר נקרא "Maybe She Will", הוקלט על ידי דרייק כאמן ראשי וכלל הופעת אורח של הראפר ריק רוס.
עם זאת, דרייק ביקש מוויין לכלול את השיר באלבום שלו.
ב-18 באוגוסט 2011, נכנס השיר למצעד שירי ה-R&B/היפ-הופ של מגזין הבילבורד במקום ה-48, ובסופו של דבר קפץ למקום הראשון.
בשבוע הראשון לצאתו, מכר הסינגל 255,000 עותקים דיגיטליים ונכנס למקום השלישי במצעד הבילבורד הוט 100. זהו הסינגל המצליח ביותר במצעדים מתוך האלבום, וכן השני המצליח ביותר של ויין לאחר "Lollipop".
השיר הגיע גם לראש מצעד השירים הדיגיטליים בשבוע של 3 בספטמבר 2011.
מקוםתאריםמכירות ארצות הברית (RIAA) פלטינה ×4 4,000,000
לואיס שי ינקל (Lewis Shay Jankel; נולד ב-27 במאי 1993), הידוע בשם הבמה Shift K3Y (מבוטא "שיפט קי") הוא תקליטן, רמיקסר, מפיק מוזיקלי וזמר-יוצר בריטי.
ב-13 באפריל 2014, הוא הוציא את הסינגל "Touch".
השיר הגיע, בשיאו, למקום ה-51 בפלנדריה, למקום השישי בסקוטלנד, למקום השלישי במצעד הסינגלים הבריטי ולמקום השלישי במצעד הדאנס הבריטי.
כמו כן, השיר זכה בתואר כסף מ-BPI.
ב-22 בספטמבר 2014, הוא הוציא את הסינגל "I Know".
השיר הגיע, בשיאו, למקום ה-23 בסקוטלנד, למקום ה-25 במצעד הסינגלים הבריטי ולמקום השישי במצעד הדאנס הבריטי.
ב-2015, הוא היה אחד מהכותבים של הסינגל "Not Letting Go" של טייני טמפה בהשתתפות ג'ס גלין.
ב-2016, הוא היה אחד מהכותבים של הסינגל "Girls Like" של טייני טמפה בהשתתפות זארה לארסון.
ב-10 בינואר 2020, הוציא, בשיתוף פעולה עם בקי היל, את הסינגל "Better Off Without You".
השיר הגיע, בשיאו, למקום ה-34 בצ'כיה, למקום ה-15 באירלנד, למקום השישי בסקוטלנד, למקום ה-14 במצעד הסינגלים הבריטי ולמקום ה-46 במצעד שירי הדאנס/אלקטרוני.
כמו כן, השיר זכה בתואר פלטינה מ-BPI.
2012: The Musicool (בשיתוף פעולה עם מרקוס קלארק)
שְׁה-גְ'ייֵן (בסינית: ; בתרגום לעברית: ניסיון) הוא שם שקיבלו לוויינים מתוצרת סין ששוגרו למטרות שונות.
הלוויין הראשון שוגר בשנת 1971 ושיגורים נמשכים עד היום.
מדובר בלווייני ניסוי טכנולוגי בתחומים שונים.
חלק מהשיגורים קיבלו סיקור נרחב בתקשורת סינית ומיועדים לצרכים אזרחיים.
מטרת שיגורים אחרים הוסתרה מהציבור ולכן השערה היא שמדובר בטכנולוגיות לצרכים צבאיים.
לוויין 17-Shijian ששוגר בשנת 2016 צויד בזרוע רובוטי ומנוע לשינוי מסלול.
השערה שטכנולוגיה זו יכולה להגיע ללכידת "לוויינים עוינים"
על לוויין 18-Shijian ששוגר בשנת 2016 הותקן מנוע יוני.
לוויין 21-Shijian שוגר בשנת 2021. בינואר 2022 הוא התקרב ללוויין תקשורת Beidou G2 וגרר אותו למסלול חדש.
לאחר סיום פעילות זו 21-Shijian חזר למסלול המקורי.
על בסיס לוויין 5-Shijian פותחו לוויינים מסדרה Haiyang.
Sheer Heart Attack Tour היה סיבוב ההופעות השלישי של להקת הרוק הבריטית קווין, אשר החל ב-30 באוקטובר 1974 והסתיים ב-1 במאי 1975. סיבוב זה נועד לקדם את אלבום האולפן השלישי של הלהקה, Sheer Heart Attack, ובמהלכו הופיעה לראשונה בשוודיה, פינלנד, הולנד, ספרד, קנדה ויפן.
הופעות הלהקה ב-19-20 בנובמבר הוקלטו והופצו במארז התקליטורים Box of Tricks שיצא לאור בשנת 1992, ובשנת 2014 הופיעו במהדורה המורחבת של אלבום ההופעה Live in the Rainbow '74.
רשימת השירים המוצגת מתארת את הופעת הלהקה בניפון בודוקאן, טוקיו, יפן ב-1 במאי 1975 ואינה מייצגת בהכרח הופעות אחרות שהתקיימו במסגרת סיבוב זה.
פרדי מרקיורי - זמרה, פסנתר, תוף מרים, קולות רקע
"Shh" (בתעתיק לעברית: "ששש", כלומר: "שקט") הוא סינגל שהוקלט על ידי הזמר הקפריסאי תיאו אוון.
הוא יצא לאור ב-11 במרץ 2025 דרך חברת התקליטים K2ID הפקות, ונכתב על ידי דימיטריס קונטופולוס, אלקה טייל, אלסי ביי, לאסה נימאן ולינדה דאלה.
ביולי 2024 דווח כי החל החיפוש אחר נציג קפריסין לתחרות האירוויזיון 2025, וכי תאגיד השידור הקפריסאי (CyBC) מתכוון לבחור נציג שמתגורר בקפריסין, בניגוד לנציגי המדינה בשנים 2023 (אנדרו למברו) ו-2024 (סיליה קפסיס).
תהליך הבחירה התבצע על ידי קבוצת מיקוד שהורכבה מאנשי מקצוע בתחום המוזיקה ומומחי אירוויזיון.
בסוף אוגוסט 2024 נמסר כי האמן והשיר הנבחרו, וב-2 בספטמבר נחשף כי אוון יהיה נציג קפריסין בתחרות.
קפריסין שובצה לחלקו השני של חצי הגמר הראשון, שהתקיים ב-13 במאי.
קפריסין הופיעה כמדינה ה-15 והאחרונה, אחרי .
בסוף הערב הוכרזה קפריסין כאחת מחמש המדינות שלא העפילו לשלב הגמר.
מאוחר יותר התברר כי קפריסין הגיעה למקום ה-11 עם 44 נקודות.
"She Looks So Perfect" הוא סינגל של להקת הבנים האוסטרלית , שיצא ב-21 בפברואר 2014 בהוצאת חברת התקליטים קפיטול רקורדס.
השיר, שנכתב על ידי, מופיע כסינגל המוביל של אלבום האולפן הראשון של הלהקה, 5 Seconds of Summer.
השיר נכתב על ידי אשטון ארווין, מייקל קליפורד וג'ייק סינקלייר, והופק על ידי ג'ייק סינקלייר ואריק ולנטיין.
נכון לאוגוסט 2025, השיר הושמע למעלה מ-341 מיליון פעמים ביוטיוב, ולמעלה מ-820 מיליון פעמים בספוטיפיי.
"Shine On You Crazy Diamond" הוא שיר מאלבום האולפן Wish You Were Here של להקת הרוק המתקדם פינק פלויד.
השיר מחולק לשני חלקים ראשיים, אחד בתחילת האלבום ואחד בסופו.
השיר ידוע בהתפתחויות המורכבות בו ובשלבים שהוא עובר לאורך השיר.
החלק הראשון כולל את חלקים 1-5 והחלק השני כולל את חלקים 6–9.
היצירה היא המרכזית באלבום, נכתבה על ידי רוג'ר ווטרס, דייוויד גילמור וריצ'רד רייט ומחולקת לתשעה חלקים מוזיקליים.
השיר בוצע לראשונה בסיבוב ההופעות של שנת 1974 והוקלט לקראת צאת האלבום בשנת 1975.
השיר הוא מעין קינה וגעגועים לסיד בארט, מייסד הלהקה וסולנה הראשון, שעזב את הלהקה עקב התמכרותו לסמים ובעיות נפשיות.
ראשי התיבות של שם השיר הם גם שמו הפרטי של בארט באנגלית – Shine on You crazy Diamond.
השיר היה ארוך יותר מצד אחד של תקליט ויניל, ולכן הוא פוצל, והוא משמש כמעין "כריכה" לאלבום.
רצועה 1: חלקים 1–5, 13 דקות ו-34 שניות, הרצועה הראשונה באלבום.
רצועה 2: חלקים 6–9, 12 דקות ו-31 שניות, הרצועה החמישית והאחרונה באלבום.
00:00–03:55החלק הראשון של השיר מתחיל בצלילי קלידים שמתחזקים בהדרגה.
לאחר מכן יש סולו של סינתיסייזר-מינימוג וסולו גיטרה.
החלק הראשון נמשך כמעט ארבע דקות ומסתיים בעמעום צליל הקלידים.
בנוסף, בחלק זה נעשה שימוש בתיפוף על כוסות יין מלאות במים בכמויות שונות.
3:55–6:28החלק השני נפתח במוטיב בן 4 צלילים החוזר על עצמו כמעט לאורך כל הקטע.
קיים גם סולו נוסף של גילמור, וכן גם מתחיל המתופף, מייסון, את תפקידו.
המוטיב הזה מכונה לעיתים בשם "המוטיב של סיד".
6:29–8:43החלק מתחיל בסולו מינימוג של רייט.
ישנו סולו גיטרה שלישי של גילמור, עם כמה צלילי בלוז.
רוג'ר ווטרס מוביל את השירה, וגילמור, רייט וזמרות הליווי מלווים ברקע.
11:11–13:14שתי גיטרות חוזרות על עצמן בקטע חוזר ("ריף"), במשך כדקה.
סקסופון בריטון מלווה את הגיטרות.
בסוף הקטע, הבריטון מתחלף לטנור, הגיטרות ממשיכות לנגן והמקצב מואץ.
בסוף הקטע נשמעים צלילי מכונה המובילים את השיר לתוך השיר הבא – Welcome to the Machine.
00:00–5:00חלק זה מתחיל ברוח שורקת שממשיכה מהשיר הקודם (Wish You Were Here).
כשהרוח דועכת, מצטרף דייוויד גילמור בגיטרת בס.
ווטרס מצטרף עם עוד ריפ בבס, ואליו מצטרף גם ריק רייט, עם צלילי "כינורות" של סינתיסייזר ARP.
אחרי מספר תיבות עם קטעי גיטרת-קצב, נשמעים תופים, ורייט מגיע עם סולו מינימוג.
בערך שתי דקות אחרי תחילת השיר, מנגנים הקלידים והגיטרה יוניסון.
אחריו מגיע סולו גיטרת סלייד עם הדגשים קטנים של המשך סולו המינימוג.
במשך 3 דקות של סולו גיטרה, גילמור עולה לאט לאט באוקטבות, עד שמגיע לתו סי (B) שנמצא חצי טון אחד לפני הדו, שלוש אוקטבות מעל הדו האמצעי.
אחריו ממשיך גילמור למנגינה המרכזית (כמו בחלק 4), שאחריו מגיע חלק 7.
5:00–6:05כולל את קטעי השירה, בדומה לחלק 4, רק בחצי האורך.
6:05–9:05אחרי שחלק 7 דועך, ווטרס מנגן בגיטרה חשמלית בעלת צליל גבוה מאוד, כאשר גילמור ממשיך בגשר הארפז' בין החלקים 7 ו-8. אחר כך מגיע קטע קצבי שבו בולט פסנתר חשמלי, ומתחלף בצלילי סינתיסייזר.
אחרי שתי דקות בערך אקורד בודד של סינתיסייזר ממשיך ונכנס לחלק התשיעי והאחרון.
ברוב החלק מלווים תופים, עד שבדקה האחרונה הם מפסיקים, ורק קטעי סולו איטי של קלידים ממשיכים ודועכים לאט.
בערך בדקה ה-12:07 ניתן לשמוע קטע קטן מתוך המלודיה של See Emily Play, אחד משיריו הידועים של סיד בארט עם פינק פלויד.
Shine On הוא מארז תקליטורים מאת להקת הרוק המתקדם הבריטית פינק פלויד המכיל 8 אלבומים של הלהקה, מתוכם אחד שלא ראה אור קודם לכן.
The Early Singles (1992)הדיסק The Early Singles קיים רק במארז הזה ומכיל שירים וקטעים מאלבומים ישנים של פינק פלויד, ביניהם Relics ו-The Piper at the Gates of Dawn.
Shock'n Y'all הוא אלבום מוזיקה של זמר הקאנטרי טובי קית' משנת 2004. באלבום 10 שירים שהוקלטו באולפן ושניים נוספים בהופעה חיה ("הקלטות אוטובוס").
האלבום זכה להצלחה רבה, מכר למעלה מ-4 מיליון עותקים וזכה למעמד אלבום פלטינה מרובע בארצות הברית.
מגזין בילבורד דירג אותו כאלבום הקאנטרי הנמכר ביותר ב-2004.
שם האלבום הוא משחק מילים על תורת הלחימה האמריקאית במלחמת עיראק - הלם ומורא (ובאנגלית: Shock And Awe - המבוטא באופן דומה לשם האלבום).
השם מרמז גם על תוכנם של חלק מהשירים באלבום המביעים תמיכה במלחמה ובחיילי ארצות הברית; האחד מודה לחייל האמריקאי בעיראק והשני ("שיר הטליבאן") מתריס כנגד אנשי הטליבאן באפגניסטן.
שיר בולט נוסף באלבום עוסק בעישון מריחואנה וגרר ביקורת על קית'.
11 מתוך 12 בשירים נכתבו על ידי קית' ושיר אחד נכתב על ידי צמד הקאנטרי ברוק ודאן.
shot/reverse shot או shot/countershot היא טכניקת עריכה, המתייחסת לרצף של שני שוטים, כאשר בשוט האחד (shot) נראית דמות כלשהי, המביטה אל עבר אובייקט שאינו נראה באותו הפריים.
בשוט שיבוא בסרט הערוך, מיד לאחר מכך - ייראה פריים ובו אותו האובייקט.
כלומר, רק לאחר הקאט הצופה יראה את מה שהדמות רואה, אל עבר מה היא הביטה קודם לכן (זהו ה-reverse shot או ה-countershot).
Shiver הוא הסינגל הראשון של להקת הרוק האלטרנטיבי, קולדפליי, מתוך אלבום הבכורה שלה, Parachutes.
סולן הלהקה, כריס מרטין, הודה כי השיר נכתב על אישה ספציפית, מפני שהתקשורת יצרה כמה ספקולציות.
השיר מכיל השפעות המיוחסות לזמר וכותב השירים, ג'ף באקלי, שממנו הלהקה הושפעה בשיריה בתחילת דרכה.
השיר יצא לאור כסינגל המוביל מהאלבום בבריטניה, והשני בארצות הברית אחרי Yellow.
הסינגל הגיע בשיא שלו למקום ה-35 במצעד הסינגלים של בריטניה, והוא זכה לביקורות חיוביות רבות.
כמה שנים לאחר יציאתו, עלה השיר לרשת הזרמת המדיה ספוטיפיי, וצבר למעלה מ-70 מיליון השמעות.
השיר נכתב שנתיים לפני ששוחרר.
מרטין אמר כי כתב את השיר ביום "עגום", כאשר הרגיש שלעולם לא ימצא את האישה המתאימה לו, אך הוא הודה שהשיר נכתב על אישה מסוימת.
Shine on Brightly הוא האלבום השני של להקת הרוק המתקדם, פרוקול הארום.
האלבום יצא ב-1968, והוא ביסס את ההצלחה של אלבום הבכורה שנה לפני כן.
באלבום ניכרת השפעה המוזיקלית של הרוק המתקדם של הלהקה.
אחת מהסיבות היא היצירה האפית, "In Held Twas in I" אשר היה אחד מסוויטות הרוק המתקדם הראשונות אשר יתחילו בשנות ה-70. השם של האפוס הוא ראשי תיבות, שבהן שמים את המילה הראשונה של המילים של כל תנועה לתוכו, כפי שמוצג:
להקת הרוק המתקדם Transatlantic ביצעו גרסת כיסוי ליצירה באלבומם, SMPT:e אך לא ביצעו בו את החלק השני.
בגרסה הבריטית והצפון אמריקנית של האלבום השירים הפותחים את האלבום Quite Rightly So" ושיר הנושא, בעלי גרסאות שונות.
כל השירים נכתבו על ידי גרי ברוקר וקית' רייד למעט רצועה 1 ו-7 שנכתבו על ידי ברוקר, מת'יו פישר ורייד
Shocking Blue (בתרגום חופשי: כחול מזעזע) הייתה להקת רוק הולנדית מהאג.
נודעה בעיקר בעקבות הלהיט "Venus", אשר הגיע למקום הראשון בבילבורד.
הלהקה הוקמה על ידי רובי ון לאוון ב-1967. לאחר תקופה של הצלחה מצומצמת, הפכה מריסקה ורס להיות הזמרת הראשית, והלהקה הוציאה ב-1969 את הלהיט Venus אשר זכה להצלחה מידית וזינק לראשות מצעדי הפזמונים ברחבי העולם המערבי (בישראל, צעד השיר במקום ראשון במצעד הלועזי של קול ישראל במשך 9 שבועות).
הלהקה זכתה להצלחה גדולה גם בישראל והופיעה בישראל ביום העצמאות ב-1971. (יחד עם להקות "כריסטי" ו"מונגו ג'רי") באמפי-תיאטרון של הפארק הלאומי ברמת גן.
האמנים הגיעו לבמה באמצעות סירה מהצד השני של האגם.
אנקדוטה מפורסמת בזמנו בעניין זה: מריסקה ורס החליקה בעליה מהסירה לבמה.
יום אחר כך הופיעה הלהקה גם בירושלים, באצטדיון הפועל ירושלים בשכונת קטמון.
שירים מאוחרים יותר, זכו להצלחה מקומית בעיקר באירופה, אמריקה הלטינית ואסיה.
ב-1974, עזבה ורס את הלהקה לטובת קריירת סולו, דבר שהוביל להתפרקות הלהקה.
ב-1986 חידשה להקת הבנות בננהרמה את "Venus", הביצוע זכה להצלחה גדולה, והחזיר את השיר ואת הלהקה לתודעה הציבורית.
ב-1988 חידשה להקת נירוונה את השיר "Love Buzz" באלבומם "Bleach".
Shock Treatment, סרט המשך ל-"מופע הקולנוע של רוקי", הוא קומדיה שחורה-מוזיקלית משנת 1981. על אף שעלילת הסרט איננה המשך ישיר של קודמו, בסרט מופיעות מספר דמויות מהסרט המקורי - אותם מגלמים שחקנים חדשים - וכן מספר שחקנים מהסרט המקורי - המגלמים כעת דמויות חדשות.
במקור, שם הסרט היה "המופע של בראד וג'נט", והוא כלל קו עלילה דומה ואת אותם השירים, אולם התסריט שוכתב על מנת שניתן יהיה לצלם את הסרט כולו בתוך אולפן, מאחר ששביתה גרמה לכך שלא ניתן יהיה לצלם סצנות חוץ.
קריין מציג בפני הצופים את מנהל אולפני הטלוויזיה - פארלי פלייבורס.
בעוד פארלי מביט על אולפן הטלוויזיה שלו - שעכשיו מעוצב כמו מיקרוקוסמוס של העיר של דנטון - האולפן מתמלא בהתמדה בקהל צופים - תושבי דנטון לשעבר, אשר שמחים למלא את תפקידם החדש כחברים בקהל האולפן של שידורי טלוויזיה חיים במשך 24 שעות ביממה ("Overture").
יוצא הדופן בחגיגה זו הוא בראד מייג'ורס (קליף דה יאנג), שלמרות התעקשותה של אשתו ג'נט (ג'סיקה הארפר) שהכול יהיה בסדר, הוא אמביוולנטי לגבי השינוי שעובר על עיר הולדתם ("Denton, U.S.A").
בראד וג'נט נבחרים לשמש כמתמודדים בתוכנית "מבוך הנישואים", שעשועון שמטרתו היחידה, ככל הנראה, היא לגרום לאנשים להתאשפז ב-"Dentonvale", בית משוגעים מקומי של דנטון.
ג'נט מקבלת את ההזדמנות לאשפז את בראד על ידי המנחה העיוור של התוכנית, אוסטרי בשם ברט שניק (בארי המפריס), שמבטיח לה שהחוויה תשפר את הנישואין שלהם ("Bitchin' in the Kitchen").
בסופו של דבר, התברר כי עם התקציב הגדול של הסרט, והכישלון שלו בקופות, סרט זה הפך לכישלון גדול עוד יותר מאשר "מופע הקולנוע של רוקי" כאשר זה הופץ לראשונה בבתי הקולנוע, בשנת 1975. עם זאת, במהלך השנים הסרט זכה להפוך להיות סרט פולחן בעבור קבוצת צופים נאמנה.
הסרט זכה לדירוג של 40% באתר Rotten Tomatoes, המבוסס על חמש חוות דעת.
Shiny Happy People (בעברית: אנשים זורחים מאושרים) הוא שיר שבוצע על ידי להקת הרוק האמריקאית אר.אי.אם ויצא בשנת 1991. השיר נכלל באלבום "Out of Time" שהוציאה הלהקה בשנה זו.
בהקלטת השיר השתתפה קייט פירסון מלהקת B-52's, שהשתתפה גם בקליפ לשיר.
הסינגל יצא תחילה בבריטניה במאי 1991, ובארצות הברית יצא ארבעה חודשים לאחר מכן.
הוא הגיע למקום העשירי במצעד הבילבורד הוט 100, ולמקום 6 במצעד הסינגלים הבריטי, והיה לשיר הראשון של אר.אי.אם שהגיע לעשרת הגדולים בבריטניה.
הלהקה ביצעה את השיר בתוכנית סאטרדיי נייט לייב ב-13 באפריל 1991. השיר היה לשיר הנושא בתוכנית הפיילוט שלא שודרה של הסדרה חברים, שנקראה אז בשם "Friends Like Us".
למרות הצלחתו של השיר חברי הלהקה לא אהבו את השיר.
ב-2016 אמר סולן הלהקה מייקל סטייפ לאיש ה-BBC אנדרו מאר כי "זהו שיר פופ שנכתב עבור ילדים, זה בדיוק מה שזה".
עוד הוא אמר: "אם היה שיר אחד של אר.אי.אם שהיה נשלח לחלל כמייצג את שיריה, לא הייתי רוצה שיישלח שיר זה".
על אף חוסר האהדה של הלהקה לשיר, בשנת 1999 היא ביצעה פרודיה שנקראה "Furry Happy Monsters" (מפלצות שעירות מאושרות) בתוכנית רחוב סומסום בארצות הברית, עם דמות של קייט פירסון השרה ברקע המגולמת על ידי סטפני ד'ברוזו.
מנגינת השיר בוצעה על ידי התזמורת הפילהרמונית המלכותית.
בקליפ מופיעים חברי הלהקה וקייט פירסון כאשר הם מקפצים ורוקדים, על רקע קיר מלא ציורים הזז הצידה תוך כדי ביצוע השיר.
בהמשך השיר מצטרפים אליהם רקדנים רבים אחרים לריקוד.
Shir & Tim היו צמד זמרים שייצגו יחדיו את ישראל באירוויזיון הילדים 2016 עם השיר "Follow My Heart".
לאחר שישראל אישרה את השתתפותה באירוויזיון הילדים 2016 ערכה רשות השידור בחירה פנימית לנציג ישראל באירוויזיון הילדים 2016.
לבסוף נבחרו לייצג את ישראל באירוויזיון הילדים 2016:
שירה פריימן אשר השתתפה בבית הספר למוסיקה והיא גם נגנית סקסופון.
טימוטי סניקוב אשר השתתף בכמה פסטיבלים למוזיקה, ביניהם "להיות כוכב" ו"באזאר סלביק".
הוא גם שיחק את התפקיד של מייקל בהפקה הישראלית של בילי אליוט והשתתף ב"The Voice" לילדים באוקראינה.
הם נשלחו יחדיו לאירוויזיון הילדים 2016 כצמד בשם "Shir & Tim".
שירה וטימוטי הופיעו באירוויזיון הילדים 2016 שהתקיים ב-20 בנובמבר 2016 בולטה, מלטה.
הם הופיעו בתור השיר ה-13 על הבמה, וסיימו בתחרות במקום ה-15 עם 27 נקודות.
לאחר הופעתם המשותפת באירוויזיון הילדים 2016 הצמד התפרק.
פריימן התמקדה בקריירת דיבוב ומשחק, וסניקוב המשיך בקריירת המוזיקה והוציא כמה סינגלים, ובנוסף מ-2025 הוא חבר בהרכב המחודש של הופה היי תחת השם "הופה היי הדור הבא" לצד יונתן ווקס וראם קופלוביץ.
"Shine Ya Light" הוא סינגל שהקליטה הזמרת-יוצרת הבריטית ריטה אורה.
השיר יצא לאור ב-4 בנובמבר 2012, על ידי חברות התקליטים רוק ניישן וקולומביה רקורדס, כסינגל השלישי מתוך אלבום הבכורה שלה, Ora.
עם יציאתו נכנס השיר אל המקום התשיעי במצעד שבסקוטלנד, והעשירי במצעד הסינגלים הבריטי.
השיר נכתב והופק על ידי כריס לוקו, פרסר טי.
השיר הוא שיר בסגנון הרית'ם אנד בלוז והסינת'פופ.
בבריטניה זכה השיר להצלחה נאה כאשר הגיע אל המקום העשירי במצעד הסינגלים הבריטי, ואף נכנס למצעד סוף השנה של המדינה.
לשיר יצאו מספר רמיקסים רשמיים שהיו זמינים בהורדה דיגיטלית.
הווידאו קליפ המלא של השיר הועלה לערוץ היוטיוב של ריטה אורה ב-27 באוקטובר 2012. הקליפ צולם בעיר הולדתה של אורה, פרישטינה שבקוסובו ובוים על ידי אמיל נאוה.
לאורכו של הקליפ, ניתן לראות את אורה מטיילת ברחובות העיר ואף נוסעת באופנוע.
נכון לדצמבר 2019, מונה הצפיות של הקליפ עומד על כ-21 מיליון צפיות.
מדינהתאריך יציאהפורמטחברת תקליטיםמקורהממלכה המאוחדת17 באוקטובר 2012רדיו איירפליירוק ניישן • קולומביה2 בנובמבר 2012הורדה דיגיטליתאיטליה16 בנובמבר 2012רדיו להיטים עכשוויים למבוגריםסוני מיוזיק
Shoes (בעברית: נעליים) הוא סינגל שהוקלט על ידי הזמרת-יוצרת הקנדית שאניה טוויין.
השיר יצא לאור ב-29 באוגוסט 2005, על ידי חברות התקליטים הוליווד רקורדס וליריקס סטריט רקורדס כסינגל מתוך פסקול תוכנית הטלוויזיה "עקרות בית נואשות".
השיר הוביל את הפסקול Music from and Inspired by Desperate Housewives העוסק בשירי התוכנית "עקרות בית נואשות".
עם יציאתו נכנס השיר אל המקום ה-29 במצעד שירי הקאנטרי של בילבורד.
השיר נכתב על ידי שאניה טוויין, רוברט ג'ון "מאט" לאנג, תמי היילר, ג'ואי סקוט וקים טרייבל והופק על ידי רוברט ג'ון "מאט" לאנג.
השיר הוא שיר בסגנון הקאנטרי, המשלב בתוכו את סגנון הפופ, אשר אפיינו שירים נוספים של טוויין.
האודיו של השיר עלה ליוטיוב ב-12 ביוני 2009, והצליח לצבור מיליון צפיות.
השיר זכה לתגובות שליליות, כשאחד המבקרים אף כינה אותו "טיפשי בצורה מופלגת".
Shoot from the Hip הוא אלבום האולפן השני של הזמרת-יוצרת האנגלייה סופי אליס-בקסטור.
האלבום יצא לאור ב-27 באוקטובר 2003 על ידי חברת התקליטים פולידור רקורדס.
האלבום הגיע למקום ה-19 במצעד האלבומים הבריטי.
מדינהתאריך יציאהבריטניה27 באוקטובר 2003עולם28 באוקטובר 2003ארצות הברית26 ביוני 2007
Shodan הוא מנוע חיפוש אינטרנטי, המאפשר מציאת התקנים המחוברים לרשת האינטרנט בעזרת פילטרים שונים.
מנוע החיפוש הושק לראשונה בשנת 2009 על ידי ג'ון מטהרלי, ומקור שמו הוא דמות מסדרת System Shock.
Shodan החל כפרויקט צדדי אותו הקים מטהרלי בשנת 2003, בהתבסס על העובדה כי מדי שנה מתעצמת תעשיית האינטרנט של הדברים.
עם השנים, פיתח מטהרלי את הפרויקט ובשנת 2009 השיק אותו לציבור הרחב.
המידע שמציג Shodan מגוון ויכול להכיל מידע על תוכנות השרת של המכשיר, באילו אפשרויות השרת תומך, הודעות לחיצת יד משולשת וכל דבר שזמין ללקוח לפני תחילת התקשורת עם השרת.
מדי חודש אוסף מנוע החיפוש מידע על כ-500 מיליון מכשירים ושירותים המחוברים לרשת האינטרנט, החל ממדפסות ומצלמות רשת, מערכות שליטה של רמזורי תנועה, מערכות שליטה של בתים חכמים, שואבי אבק רובוטיים, מערכות שליטה בתחנות דלק ואפילו מערכות שליטה בפארקי מים ומערכות שליטה של מקררי יין.
המשתמשים העיקריים במנוע החיפוש Shodan הם אנשי מקצוע בתחום הסייבר, חוקרי אבטחה ורשויות אכיפת החוק, אשר משתמשים ביכולת האיתור של מנוע החיפוש במטרה לאתר פגיעויות במכשירים שונים.
הגרסה החינמית של Shodan, למשתמשים לא רשומים, מאפשרת הצגה של עד 10 תוצאות חיפוש ואילו הגרסה לנרשמים מאפשרת הצגה של עד כ-50 תוצאות חיפוש.
משתמשים אשר ירצו לקבל מספר גדול יותר של תוצאות, יצטרכו לספק פרטים אישיים ולנמק את הסיבה לכך לצד העברת תשלום, זאת בשל העובדה ששימוש במנוע החיפוש יכול לפגוע ברשתות ומכשירי תקשורת רבים, בהם לא הוגדרה אבטחה מספקת דיו.
בשנת 2017 הודיעה Shodan על פיתוח פרויקט בשם Malware Hunter אשר מטרתו תהיה לזהות מחשבים אשר מפעילים בוטנט ולסמנם, זאת במטרה לסייע למנהלי אבטחת המידע שיוכלו לחסום את אותם מחשבים ולמנוע מתקפות מניעת שירות על המכשירים והשירותים שלהם.
Shotgun (בעברית: רובה ציד) הוא שיר של הזמר והפזמונאי הבריטי ג'ורג' עזרא.
את השיר כתבו עזרא, פרד גיבסון וג'ואל פוט והוא הופק על ידי קאם בלקווד.
השיר היה זמין להורדה דיגיטלית ב-18 במאי 2018, והופץ כסינגל השלישי מתוך אלבום האולפן השני של עזרא, Staying at Tamara's.
השיר הגיע למקום הראשון במצעד הסינגלים הבריטי והפך לשיר הראשון של עזרא שעשה זאת.
כמו כן הגיע למעמד פלטינה מרובעת במדינה.
בנוסף, הוא הגיע לראש מצעד המוזיקה האוסטרלי והפך לשיר הראשון של עזרא שעשה זאת גם כן.
השיר זכה להצלחה גם במצעדי השירים של אירלנד וניו זילנד.
"Shotgun" נכתב במפתח פה מז'ור (F major), עם קצב של 116 פעימות לדקה ורצף אקורדים של F–B♭–Dm–C.
ריאן דאלי ממגזין המוזיקה הבריטי NME, תיאר את השיר כ-"המנון" עם "צליל נעים".
קליפ המילים הרשמי של השיר, שבחלקו ניתן לראות את עזרא מבצע את השיר, הועלה לראשונה ביוטיוב ב-18 במאי 2018, בסמוך לצאתו של השיר כסינגל.
קליפ המילים הגיע למעלה מ-272 מיליון צפיות, נכון לדצמבר 2020. בנוסף לכך, הקליפ הרשמי של השיר הופץ ב-14 ביוני 2018 וצבר למעלה מ-62 מיליון צפיות, נכון לדצמבר 2020.
מדינה תאריך יציאה פורמטחברת תקליטיםמקור ארצות הברית 13 באוגוסט 2018מוזיקה עכשווית למבוגרים קולומביה רקורדס 22 בינואר 2019רדיו להיטים עכשוויים
"Shine" (בעברית: "זוהר") הוא שיר שהוקלט על ידי הזמרת האוסטרית נטליה קלי.
השיר נכתב על ידי אנדראס גראס, ניקולה פרילה, אלכסנדר קאהר, נטליה קלי.
השיר נבחר לייצג את אוסטריה באירוויזיון 2013 שנערך במאלמה שבשוודיה.
השיר נבחר להשתתף בחצי הגמר הראשון שנערך ב-14 במאי 2013, אך לא עלה לגמר לאחר שבחצי הגמר הגיע למקום 14 מתוך 16 עם 27 נקודות.
Short Hair (בעברית: שיער קצר) הוא המיני-אלבום הראשון של להקת בנות הקיי-פופ הקוריאנית AOA.
המיני-אלבום יצא לאור ב-19 ביוני 2014, על ידי חברת התקליטים FNC אנטרטיינמנט.
מתוך המיני-אלבום יצאו שני הסינגלים: "Short Hair" ו-"".
המיני-אלבום הגיע למקום הרביעי במצעד האלבומים של קוריאה הדרומית.
ב-19 ביוני 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Short Hair".
השיר הגיע למקום החמישי במצעד השירים הדיגיטליים של קוריאה הדרומית, תוך שהגיע למקום הרביעי במצעד השירים החמים של המדינה.
השיר נמכר בלמעלה מ-1,208,358 עותקים במדינה.
המיני-אלבום נמכר בלמעלה מ-19,683 עותקים בקוריאה הדרומית, ו-625 עותקים ביפן.
מקוםתאריםמכירותיפן (Oricon Charts)625קוריאה הדרומית (KMCA)19,683
Shontelligence (בעברית: שונטליגנס) הוא אלבום הבכורה של הזמרת-יוצרת הבריטית שונטל.
האלבום יצא לאור ב-18 בנובמבר 2008, על ידי חברות התקליטים מוטאון ו-SRC Records.
מדינהתאריך יציאהפורמטחברת תקליטיםמקורעולם18 בנובמבר 2008הורדה דיגיטלית • תקליט • תקליטורמוטאון • SRC Records
Shoot for the Stars, Aim for the Moon (בעברית: לירות לכוכבים, לכוון לירח) הוא אלבום הבכורה של הראפר האמריקאי פופ סמוק.
האלבום יצא לאור ב-3 ביולי 2020 על ידי חברות התקליטים ריפבליק רקורדס וסטיבן ויקטור.
בחודש מאי 2020, הוכרז כי האלבום צפוי לצאת ב-12 ביוני.
אך נדחה בשל צאת הסינגל "Make It Rain", באותו תאריך, והוכרז כי האלבום יצא לאור ב-3 ביולי, מתוך כבוד מחאות ג'ורג' פלויד.
שם האלבום ועטיפתו נחשפו ב-16 ביוני, באותו כשהוא ניתן להזמנה מראש.
בהמשך הוכרז כי חברת ההקלטות Warner Chappell Music, רכשה את אלבומיו הקודמים של פופ סמוק ואת אלבומו החדש.
מדינהתאריך יציאהפורמטחברת תקליטיםמקורעולם3 ביולי 2020תקליטור • הורדה דיגיטליתריפבליק רקורדס • סטיבן ויקטור
Shine הוא אלבום האולפן השמיני של הזמרת האמריקאית סינדי לאופר, שיצא בלעדית ביפן בשנת 2004. האלבום היה מוכן להפצה כבר בשנת 2001 אך אדל רקורדס, חברת התקליטים שאיתה הקליטה לאופר את האלבום, נסגרה.
רוב הרצועות שבאלבום הודלפו באינטרנט ולכן הבינה לאופר שאין מה להפיץ אותו כאלבום אולפן בשאר רחבי העולם.
במקום זאת הופצו שני מיני-אלבום: האחד נקרא גם "Shine" והשני נקרא "Shine Remixes".
ה-"Shine EP" נמכר בלמעלה מ-41,000 עותקים בארצות הברית, על פי נילסן סאונדסקאן.
Shot Me Down (בעברית: ירה בי ופגע) הוא שיר של הדי ג'יי הצרפתי דייוויד גטה בשיתוף הזמרת סקיילר גריי.
השיר יצא לאור ב-3 בפברואר 2014 על ידי חברת פרלפון.
הוא נכתב על ידי גטה עצמו, סוני בונו וג'ורג'יו טינפור והופק על ידי גטה טינפור וראלף וונגר.
השיר זכה להצלחה רבה כאשר הגיע לעשרים העליונים ב-22 מדינות שונות, ב-17 מתוכם הגיע לעשירייה הפותחת, ב-10 מתוכם לחמישייה הפותחת וב-4 מהם למקום הראשון.
השיר למעשה הוא עיבוד מחדש לשיר של הזמרת שר "Bang Bang (My Baby Shot Me Down)".
הקליפ לשיר בוים על ידי אוליבייה בוסקוביץ' והוא נעשה בסגנון אנימציה וקומיקס והוא מתרחש במערב הפרוע.
הקליפ נפתח בסצנה ובה נראית בוקרת בודדה מסתובבת במדבר.
בוקרת מגיעה לעירייה ונקלעת לקרב יריות עם קאובוי אחר אך מנצחת אותו.
לאחר מכן היא בורחת מהעירייה שהיא רכובה על הסוס שלה.
בדרך היא נתקלת בבוקרים אחרים אך היא מפסידה מולם בקרב ונלכדת על ידי השריף.
בזמן שהיא בכלא היא מרגישה מובסת אך לאחר מכן היא חושבת על להשתמש באקדח שלה בשביל לברוח.
היא מצליחה לברוח ונקלעת לקרב עם השריף של העיירה אך היא מצליחה להביס אותו ובורחת מהעיירה.
לאחר שהיא שהצליחה לברוח מהעיירה היא נתקלת בקאובוי אחר בלבוש שחור.
שניהם שולפים אחד לכיוון השני את האקדחים שלהם אך הקאובוי מצליח לירות ראשון בבחורה.
הוא הורג אותה והיא נופלת מסוסה.
מדינה תאריך פורמט חברה צרפת 3 בפברואר 2014 הורדה דיגיטליתפארלופון
האחים וורנר בריטניה 10 בפברואר 2014
Shine הוא הוצאה מחודשת של הזמרת-יוצרת האמריקאית מרדית ברוקס.
האלבום יצא לאור ב־21 בספטמבר 2004, על ידי חברת התקליטים סבוי רקורדס.
זוהי מדורה מחודשת לאלבומה הקודם של ברוקס Bad Bad One, משנת 2002.
"Shivers" (בעברית: "צְמַרמוֹרֶת") הוא שיר שהוקלט על ידי הזמר-יוצר האנגלי אד שירן, מתוך אלבום האולפן החמישי שלו, =.
השיר יצא לאור ב-10 בספטמבר 2021, על ידי חברת התקליטים אסיילום UK, כסינגל השני מתוך האלבום.
"Shivers" דורג בראש המצעדים הן בהממלכה המאוחדת והן באירלנד, ובכך הוריד את שירו השני, "Bad Habits", מפסגות המצעדים.
השיר הגיע למקום החמישי במצעד הסינגלים האוסטרלי.
שירן דיבר על השיר והסביר מדוע שם האלבום הוא = במקום – כמו שחזו המעריצים; הוא הצהיר כי: "הקלטתי את האלבום וכתבתי שיר בשם "Shivers" והרגשתי ששמו של האלבום לא צריך להיות – [מינוס]".
שירן כתב את "Shivers" בסוף סיבוב ההופעות "Tour ÷".
לקח לו 3 ימים לכתוב את השיר, שהיה ארוך במיוחד עבורו.
הווידאו קליפ הרשמי של השיר פורסם ב-10 בספטמבר 2021, ביחד עם "Shivers" עצמו.